b'\n_START_ARTICLE_\nFuturama\n_START_SECTION_\nIzdelave epizode\n_START_PARAGRAPH_\nZa izdelavo ene epizode je potrebnih \xc5\xa1est do devet mesecev. Zato so deleli na ve\xc4\x8d epizodah vzporedno._NEWLINE_Vsako epizodo so za\xc4\x8deli scenaristi v skupini, ki so se dogovarjali o vsebini. Potem so naredili obris in kasneje scenarij. Ko so kon\xc4\x8dali prvi pribli\xc5\xbeek, so se producenti, scenaristi in igralci zbrali pri prebiranju scenarija. Po tem so ponovno napisali scenarij preden so ga poslali v animacijski studio. Takrat se za\xc4\x8dne tudi snemanje glasov._NEWLINE_Za animacijo je bil zadol\xc5\xbeen Rough Draft Studios, pri katerem je Groening vztrajal. Studio je dobil kon\xc4\x8dan scenarij in je narisal 1000 sli\xc4\x8dni storyboard. Tega so poslali sesterskemu studiu v Koreji, ki je izdelal kon\xc4\x8dno epizodo s 30 000 sli\xc4\x8dicami.\n_START_SECTION_\nPredvajanje\n_START_PARAGRAPH_\nKo je pri\xc5\xa1lo do odlo\xc4\x8danja, kdaj naj bi se Futurama predvajala, sta Groening in Cohen vztrajala, naj se Futurama predvaja ob 20.30 uri, takoj po Simpsonovih. Televizija tega ni odobrila, zato je ponudila, da bi v nedeljo predvajali dve epizodi, preden bi jih postavili v stalen termin v torek._NEWLINE_Drugo sezono so dali v termin ob 20.30 uri, vendar so jo na sredi sezone premaknili na 19. uro. Ob tej uri pa so pogosto morali premakniti predvajanje, zaradi \xc5\xa1portnih dogodkov. Tako pa so scenaristi delali ve\xc4\x8d kot leto vnaprej.\n_START_SECTION_\nGledanost\n_START_PARAGRAPH_\nPremiera Futurame ob 20.30 uri v nedeljo je pritegnila 19 milijonov gledalcev in dobila 11. mesto po gledanosti in celo prehitela Simpsonove Naslednji teden ob istem \xc4\x8dasu je bila gledanost 14 milijonov gledalcev. Zato so jo premaknili v torek ob 20.30 uri. Takrat je bila gledanost 8.85 milijonov gledalcev.\n_START_SECTION_\nUkinitev\n_START_PARAGRAPH_\nZaradi \xc5\xa1portnih dogodkov je bila Futurama predvajana neredno. Tako je bilo te\xc5\xbeko predvideti naslednje predvajanje. FOX-ovi direktorji tudi niso podpirali serije. Tako se se odlo\xc4\x8dili, da prenehajo kupovati nove epizode sredi \xc4\x8detrte sezone.\n_START_SECTION_\nPredvajanja\n_START_PARAGRAPH_\nLeta 2002 je Cartoon Network odkupil pravice za predvajanje Futurame kot del programa na Adult Swimu za 10 milijonov dolarjev._NEWLINE_Po izteku pravic za predvajanje na Adult Swimu, je Comedy Central leta 2005 odkupil pravice za predvajanje Futurame. To je bil njihov najdra\xc5\xbeji nakup pravic. Predvajajo jo takoj po South Parku._NEWLINE_V Sloveniji sta bili predvajani prva in druga sezona na drugem programu RTV Slovenije.\n_START_SECTION_\nO\xc5\xbeivitev\n_START_PARAGRAPH_\nKer je bil film V divjo zeleno prostranost zadnji, je bil mi\xc5\xa1ljen kot finale serije._NEWLINE_9. junija 2009 pa je bilo potrjeno, da se Futurama vra\xc4\x8da sredi leta 2010 s 26 novimi epizodami._NEWLINE_26 novih epizod so razdelili na 2 sezoni po 13 delov. Prva sezona obujene serije je po\xc5\xbeela najvi\xc5\xa1jo gledanost v zgodovini Comedy Centrala, premagala je celo South Park._NEWLINE_Serija je bila julija 2010 tudi vpisana Guinessovo knjigo rekordov kot najbolje kriti\xc4\x8dno priznana serija na svetu.'